APROBACIÓN DA MODIFICACIÓN DA ORDENANZA REGULADORA DO IAE
ADMINISTRACIÓN LOCAL — Municipal — Cañiza, A (Ordenanzas e Regulamentos, 05/06/2018)

O Pleno do Concello da Cañiza (Pontevedra), en sesión extraordinaria de data 14 de marzo de 2018, aprobou inicialmente a derrogación da Ordenanza fiscal reguladora do IAE e aprobación dunha nova para adaptala ao protocolo Doing Bussiness Galicia. Esta estivo exposta aos efectos de reclamacións durante o prazo de trinta días (BOP Nº 58 de data 02/03/2018), sen que durante ese prazo se presentase reclamación ningunha polo que o acordo provisional elévase a definitivo. Contra o acordo de aprobación definitiva, que pon fin á vía administrativa cabe a interposición de recurso contencioso administrativo ante a Sala do contencioso administrativo do Tribunal Superior de xustiza de Galicia, no prazo de 2 meses a contar dende o día seguinte ao da súa publicación. Do que dáse traslado aos efectos oportunos. O Pleno do concello, no uso das facultades concedidas polos artigos 133 e 142 da Constitución, polo artigo 106 da Lei 7/1985, de 2 de abril, Reguladora das Bases do Réxime Local, e polos artigos 15 a 19 e 59 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, acorda a aprobación da ordenanza fiscal reguladora do imposto sobre actividades económicas, que se rexerá polo disposto nos artigos 78 a 91 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e demais lexislación aplicable, así como polo establecido nesta ordenanza. As exencións previstas no artigo 82.1. b) e) e f) do texto refundido da Lei Reguladora das Facendas Locais, que terán carácter rogado, concederanse, cando proceda, a instancia de parte. As exencións de carácter rogado que sexan solicitadas antes de que sexa firme a liquidación correspondente terán efectos desde o inicio do período impositivo a que se refira a solicitude, sempre que na data da obriga de contribuír concorreran os requisitos legalmente esixibles para o goce da subvención. Ós efectos do previsto no artigo 87 do texto refundido da Lei Reguladora das Facendas Locais, as vías públicas deste municipio clasifícanse en dúas categorías fiscais. Resto do termo municipal Sobre as cotas incrementadas pola aplicación do coeficiente de ponderación e atendendo á categoría fiscal da vía pública na que radica fisicamente o local no que se realiza a actividade económica, establécese a seguinte táboa de coeficientes: Sobre a cota tributaria do Imposto aplicarase, en todo caso, a seguinte bonificación: Establécese unha bonificación de ata o 95% da cota íntegra do imposto para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, de conformidade co Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Esta medida será de aplicación unicamente a aqueles supostos de implantación dunha nova actividade económica ou empresarial, así como aqueles outros que consistan nunha ampliación das instalacións sempre e cando implique creación de emprego, cos seguintes tramos: 1º.—Do 95% pola creación de máis de 20 postos de traballo.2º.—Do 75 por 100 pola creación de entre 11 e 20 postos de traballo 3º.—Do 50 por 100 pola creación de ata 10 postos de traballo. A anterior bonificación se manterá durante tres exercicios orzamentarios, e se concederá a petición do interesado, unha vez que acredite que se cumpren as condicións requiridas para ser beneficiario de ditas bonificacións. A modificación da presente ordenanza fiscal, unha vez publicada integramente no Boletín Oficial da Provincia de Pontevedra, entrará en vigor o 1 de xaneiro de 2019, derrogando as anteriores ordenanzas fiscais reguladoras deste imposto e permanecendo en vigor hasta a súa modificación ou derrogación expresa. Documento asinado electronicamente. O alcalde do Concello Miguel A. Domínguez Alfonso